S-2005/2020

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 17. mars 2020, á hendur:

„P-kk-þgf H-kk-þgf S-kk-þgf, [...] fyrir eftirtalin umferðarlagabrot, með því að hafa:

1. Aðfaranótt föstudagsins 17. maí 2019 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist kókaín 640 ng/ml, tetrahýdrókannabínól 1,5 ng/ml og díazepam 59 ng/ml) vestur Nýbýlaveg og þaðan norður Birkigrund í Kópavogi þar sem lögregla stöðvaði aksturinn.

[...]

Telst brot þetta varða við 1. og 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

2. Aðfaranótt föstudagsins 7. júní 2019 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 8,0 ng/ml) um Höfðabakka að Höfðabakka nr. 9 í Reykjavík þar sem lögregla stöðvaði aksturinn.

[...]

Telst brot þetta varða við 1. og 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

3. Aðfaranótt fimmtudagsins 13. júní 2019 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist kókaín 685 ng/ml og tetrahýdrókannabínól 10 ng/ml) frá veitingastaðnum Catalina, Hamraborg 11 að Kópavogstúni 8, Kópavogi þar sem ákærði stöðvaði aksturinn.

[...]

Telst brot þetta varða við 1. og 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

4. Fimmtudaginn 11. júlí 2019, ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist kókaín 235 ng/ml og tetrahýdrókannabínól 1,8 ng/ml) austur Arnarnesveg við Nónhæð í Garðabæ, þar sem lögregla stöðvaði aksturinn.

[...]

Telst brot þetta varða við 1. og 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur[...] 1996. Samkvæmt framlögðu sakavottorði, dagsettu 12. mars 2020, gekkst ákærði undir sektir samkvæmt tveimur lögreglustjórasáttum þann 24. september 2014, m. a. vegna aksturs undir áhrifum ávana - og fíkniefna. Ákærði gekkst aftur undir sekt samkvæmt lögreglustjórasátt fyrir sömu sakir þann 24. nóvember 2014, en um var að ræða hegningarauka við áðurgreindar sektargerðir frá 24. september sama ár. Enn gekkst ákærði undir sekt samkvæmt lögreglustjórasátt 27. október 2015, þá fyrir akstur sviptur ökuréttindum og akstur undir áhrifum ávana- og fíkniefna. Með dómi Héraðsdóms Reykjavíkur 6. nóvember 2019 var ákærði dæmdur í 45 daga fangelsi fyrir akstur undir áhrifum áfengis og akstur undir áhrifum ávana -og fíkniefna. Var hann þá jafnframt sviptur ökuréttindum ævilangt.

Brot þau sem ákærði er sakfelldur fyrir í máli þessu voru öll drýgð áður en dómur Héraðsdóms Reykjavíkur 6. nóvember 2019 var kveðinn upp yfir ákærða. Verður honum því gerður hegningarauki vegna þeirra nú, sbr. 78. gr. almennra hegningarlaga nr. 19/1940.

Við ákvörðun refsingar er tekið mið af því að ákærða er nú í þriðja sinn gerð refsing fyrir akstur undir áhrifum ávana- og fíkniefna innan ítrekunartíma í skilningi 71. gr. almennra hegningarlaga. Skýlaus játning ákærða horfir til refsimildunar.

Með hliðsjón af sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er áréttuð ævilöng ökuréttarsvipting ákærða.

Ákærði greiði 566.342 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari fyrir H-kvk-þf S-kvk-þf P-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, P-kk-nf H-kk-nf S-kk-nf, sæti fangelsi í 60 daga.

Áréttuð er ævilöng ökuréttarsvipting ákærða.

Ákærði greiði 566.342 krónur í sakarkostnað.

B-kvk-nf V-kvk-nf